สวัสดีดีครับ ผมอายุ 21 มีอาการปวดเอวและมีอากาศปัสสาวะผิดปกติรวมถึงอาการขากระตุกด้วยครับ ผมก็กังวลว่าตัวเองจะเป็นโรคไตหรือเปล่า แต่พอผลตรวจเลือดออกมาบอกว่าค่าไตผมปกติ ผมเลยสังสัยว่ามันจะเป็นโรคอะไรกันแน่ แต่ผมไปเจอว่าตัวเองเลือดข้นเกินไป อยากจะรู้ว่ามันเกี่ยวกันไหมครับ
สวัสดีค่ะอาการปวดเอว ขากระตุก ปัสสาวะผิดปกติ (ไม่แน่ใจว่าผิดปกติแบบใด) อาจจะเกิดจาก อาการปวดเอวจากทางเดินปัสสาวะอักเสบหรือติดเชื้อ ก็จะมีภาวะที่ปัสสาวะผิดปกติเช่นขัด กลั้นไม่ได้ มีเลือดปนร่วมด้วย สาเหตุอื่นๆเช่นปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณเส้นเอ็นที่หลังมีการอักเสบหรือฉีกขาด กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง หรือเป็นนิ่วในทางเดินปัสสาวะ อาจมีปัสสาวะเป็นเลือดร่วมด้วยหากค่าไตปกติ ก็น่าจะสบายใจได้ระดับหนึ่งว่าไม่ใช่โรคการติดเชื้อในทางเดินปัสสาวะที่ร้ายแรง เลือดข้นเกินไป ต้องดูว่ามากน้อยแค่ไหน แต่ไม่น่าอธิบายอาการปวดเอวการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลังและหน้าท้องด้วย ถ้าอาการปวดยังเป็นมาก ปัสสาวะผิดปกติต่อเนื่อง สามารถกลับไปพบแพทย์ที่ดูแลเพื่อประเมินซ้ำได้ค่ะ